Կոբալտին

Կոբալտին, կոբալտային փայլ, միներալ։ Քիմ. կազմը՝ CoAsS։ Խառնուրդների ձևով պարունակում է նիկել և տելուր։ Բյուրեղագիտական համակարգը խորանարդային է։ Առաջացնում է խորանարդի, օկտաէդրի, դոդեկաէդրի տեսքով բյուրեղներ, ավելի հաճախ՝ հատիկավոր ագրեգատներ։ Գույնը՝ վարդագույն սպիտակ։ Փայլը՝ մետաղական։ Կարծրությունը՝ 5․5, խտությունը՝ 6400 կգ/մ3։ Հանդիպում է կոնտակտմետասոմատիկ հանքավայրերում, ոսկի-քվարցային երակներում, Co—Ni—Ag—Bi—U ֆորմացիայի հանքավայրերում։ Կոբալտի ստացման գլխավոր հանքային միներալներից է։

Ծանոթագրություններ 

Միներալներ
Երկաթի միներալներ